32005R1309
L 208/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1309/2005 НА КОМИСИЯТА
от 10 август 2005 година
за изменение на Регламент (ЕО) № 3199/93 относно взаимното признаване на процедурите за пълно денатуриране на алкохол за целите на освобождаването от акциз
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 92/83/ЕИО на Съвета от 19 октомври 1992 година за хармонизиране на структурата на акцизите за алкохол и алкохолни напитки (1), и по-специално член 27, параграф 4 от нея,
като има предвид, че:
(1)
Регламент (ЕО) № 3199/93 на Комисията (2) предвижда денатурантите, използвани във всяка от държавите-членки за пълното денатуриране на алкохола в съответствие с член 27, параграф 1, буква а) от Директива 92/83/ЕИО, да бъдат описани в приложение към настоящия регламент.
(2)
Съгласно член 27, параграф 1, буква а) от Директива 92/83/ЕИО държавите-членки трябва да освобождават от акцизи алкохол, който е напълно денатуриран в съответствие с изискванията на всяка държава-членка, при условие че тези изисквания са били надлежно оповестени и са били приети в съответствие с условията, определени в параграфи 3 и 4 от посочения член.
(3)
Кипър, Чешката република, Естония, Унгария, Латвия, Литва, Малта, Полша, Словакия и Словения са обявили денатурантите, които смятат да използват.
(4)
Комисията е предала тези съобщения на държавите-членки на 1 май 2004 година.
(5)
Получени са възражения спрямо нотифицираните изисквания.
(6)
Регламент (ЕО) № 3199/93 следва да бъде съответно изменен.
(7)
Мерките, предвидени в настоящия регламент, са в съответствие със становището на Комитета по акцизите,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 3199/93 се изменя, както е определено в приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 август 2005 година.